इसके चेसिस इस्पात ट्यूब के बने होते हैं। इसमें कोई निलंबन या सस्पेंशन नहीं है इसलिए चेसिस को सस्पेंशन के रूप में कार्य करने के लिए पर्याप्त लचीला एवं मोड़ पर रास्ता देने व न टूटने के लिए पर्याप्त कड़ा होना चाहिए. संयुक्त राज्य अमेरिका में कार्ट चेसिस को 'ओपन', 'केज्ड', 'स्ट्रेट' या 'ऑफसेट' के रूप में वर्गीकृत किया गया है। सभी सीआईके - एफआईए अनुमोदित चेसिस 'स्ट्रेट' और 'ओपन' हैं।


चेसिस की कठोरता कार्ट को विभिन्न परिस्थितियों हेतु विभिन्न हैंडलिंग विशेषताओं से सक्षम बनाती है। आमतौर पर, सूखे दशाओं के लिए एक कठोर चेसिस बेहतर होती है, जबकि गीली या अन्य बुरी परिपथ परिस्थितियों में अधिक लचीली चेसिस बेहतर काम कर सकती है। सबसे अच्छी चेसिस में दौड़ की स्थिति के अनुसार पीछे, सामने एवं बगल में स्टिफनिंग बार को जोड़े या हटाये जाने की सुविधा होती है।

पीछे की धुरी या एक्सल पर लगे डिस्क ब्रेक से ब्रेक लगाया जाता है। फ्रंट डिस्क ब्रेक तेजी से लोकप्रिय हुये हैं, लेकिन कुछ वर्ग इसकी अनुमति नहीं देते.

पेशेवर रूप से दौड़ने वाली कार्ट का वजन ड्राइवर के बिना आमतौर पर होता है। दौड़ गुणवत्ता वाली कार्ट चेसिस के कई यूरोपीय निर्माताओं में से अवंती, टोनी कार्ट, ट्रूली, बिरल, सीआरजी, गिलार्ड, इंट्रीपिड, कॉस्मिक, जेनाड्री या एफए कार्ट आदि कुछ प्रसिद्ध उदाहरण हैं। इम्मिक और मार्गे कार्ट चेसिस निर्माण करने वाली अमेरिकी कंपनियाँ हैं।

घटक
रेसिंग श्रेणियां
चेसिस
राष्ट्रीय